[{"text_idx": "#000005", "text": "Koroonaviirus on maailma spordile pannud tugeva po\u0303ntsu. Puutumata pole ja\u0308a\u0308nud ka eestlaste u\u0308ks armastatumaid alasid ehk vo\u0303rkpall, kui terves Euroopas on liigad ma\u0308a\u0308ramata ajaks peatatud vo\u0303i sootuks lo\u0303petatud. Erand pole mo\u0303istagi ka Hindrek Pulk, kellel ja\u0308i seljataha karja\u0308a\u0308ri esimene va\u0308lishooaeg."}, {"text_idx": "#000008", "text": "Hindrek, kas sa oled kenasti kodumaal vo\u0303i pole sind Prantsusmaalt minema lastud?"}, {"text_idx": "#000009", "text": "Sain eelmisel teisipa\u0308eval Prantsusmaalt tulema. Otselende enam Tallinnasse ei toimunud ja pidin la\u0308bi Helsingi tulema, aga muus osas laabus ko\u0303ik ha\u0308sti."}, {"text_idx": "#000010", "text": "Kui tugevat mo\u0303ju koroonaviirus u\u0308leu\u0308ldiselt tunda andis sel aja, kui sa veel Prantsusmaal olid?"}, {"text_idx": "#000011", "text": "Siis kui ma a\u0308ra tulin, polnud see asi u\u0308ldse nii hull kui praegu. Asutusi hakati tasapisi ku\u0308ll kinni panama, aga inimesed ei suhtunud viirusesse va\u0308ga to\u0303siselt. Minul la\u0308ks o\u0303nnelikult, sest mo\u0303ned tunnid enne riigis kehtestatud karantiini sain sealt tulema."}, {"text_idx": "#000012", "text": "Kas oled hetkel samuti karantiinis vo\u0303i ka\u0308id julgelt mo\u0308o\u0308da linna ringi?"}, {"text_idx": "#000013", "text": "Kahjuks pole minulgi karantiinist pa\u0308a\u0308su. Kaks na\u0308dalat pean kodus pu\u0308sima, enne kui va\u0308lja tohin minna."}, {"text_idx": "#000014", "text": "Tuleme ta\u0308navuse hooaja juurde. Vo\u0303ib vist o\u0308elda, et ta\u0308navune hooaeg oli sinu jaoks iga mo\u0303ttes eriline, kuigi ei kulgenud just ko\u0303ige paremini?"}, {"text_idx": "#000018", "text": "Ega sa poleks vist ise ka osanud oodata, et nii va\u0308he ma\u0308ngida saad?"}, {"text_idx": "#000019", "text": "Tegelikult ma ei osanud midagi oodata. Ma lihtsalt pidin ootama oma vo\u0303imalust. U\u0308hes ma\u0308ngus alustasin algkooseisus, kuid lo\u0303puni ma ma\u0308ngida ei saanud. Vo\u0303ib-olla ma ei osanud oma vo\u0303imalust tol hetkel a\u0308ra kasutada, aga ma usun, et olin rohkem vo\u0303imalusi a\u0308ra teeninud."}, {"text_idx": "#000021", "text": "Haruldlaselt hea stabiilsusega ma\u0308ngija ja ta oli rohke ma\u0308nguaja a\u0308ra teeninud. Ta pole fu\u0308u\u0308siliselt vo\u0303imas ma\u0308ngija, vastupidi, jo\u0303usaalis ta suurt midagi ei teinud. Aga kui ma\u0308ngudeks la\u0308ks, siis esines ta suurepa\u0308raselt. Muidugi oli ka selliseid kaotatud kohtumisi, kus oleks vo\u0303inud vahetusi teha, aga see oli treenerite otsus, iseennast ju platsile panna ei saa."}, {"text_idx": "#000022", "text": "Kindlasti o\u0303ppisin, kuigi meie ma\u0308ngustiilid on erinevad. Me tahame mo\u0303lemad ma\u0308ngida kiiret vo\u0303rkpalli, kuid vastupidiselt minule ei ro\u0303hu Julien u\u0308ldse lo\u0308o\u0308giko\u0303rgusele. Aga see, kuidas ta suudab palli eri suunadesse keerata, on suurepa\u0308rane ja seda ma sain temalt o\u0303ppida."}, {"text_idx": "#000023", "text": "Meil olid va\u0308ga head ma\u0308ngijad. Tase oli va\u0308ga ko\u0303va ja iga trenn pidi ko\u0303vasti pingutama, et pallid maha ja\u0308a\u0308ks. Ma\u0308ngijate taha ei ja\u0308a\u0308nud midagi, aga trennide u\u0308lesehitus polnud sellisel tasemel, nagu oleks ehk oodanud. Kas treener ei osanud korralikult trenne la\u0308bi viia vo\u0303i oli lihtsalt vanuse to\u0303ttu laisaks ja\u0308a\u0308nud. Mina polnud ainuke, kes treeningute kvaliteedi u\u0308le kurtis, seda tegi terve meeskond."}, {"text_idx": "#000025", "text": "Vaimse poole pealt. Kombati siin erinevaid piire ja oli perioode, kus oleksin vo\u0303inud ka\u0308ega lu\u0308u\u0308a ja ko\u0303ik kuradile saata, aga see ko\u0303ik tegi mind vaimselt tugevamaks. Ma\u0308ngulise poole pealt ehk ka mingil ma\u0308a\u0308ral, sest sain ju trenni teha va\u0308ga heade ma\u0308ngijatega mo\u0303nusas keskkonnas. Olin mugavustsoonist va\u0308ljas ja see ko\u0303ik arendas."}, {"text_idx": "#000026", "text": "Hooaeg sai oodatust varem la\u0308bi. Kas ja kuidas sa praegu ennast vormis hoiad?"}, {"text_idx": "#000027", "text": "Klubi poolt mingeid harjutusi kaasa ei antud ja pean ise va\u0308lja mo\u0303tlema, mida ja kuidas teha. Eks ma natukene ikka end liigutan, aga kuna kusagil hetkel ka\u0308ia ei saa, siis tuleb to\u0303deda, et enda motiveerimisega on suuri raskusi."}, {"text_idx": "#000028", "text": "Kuigi koondiseperiood on edasi lu\u0308katud, kas ootad endiselt kutset uuelt peatreenerilit Cedric Enardilt?"}, {"text_idx": "#000029", "text": "Muidugi! Me ko\u0303ik ootame seda. Samas ma arvan, et sel suvel koondis ei kogunegi. Tundub, et koroonaviirus on niivo\u0303rd to\u0303sine, et sel suvel see meil ma\u0308ngida ei lase."}, {"text_idx": "#000031", "text": "Jah, mo\u0303nes mo\u0303ttes vist isegi oli. Samas ma ei tea, mis seisud tal Pariisis olid. Ma usun, et nad tahtsid temaga ja\u0308tkata, aga Ardo on endiselt ko\u0303rge klassiga temporu\u0308ndaja ja pole va\u0308ga suur u\u0308llatus, et ta endale juba uue klubi leidis."}, {"text_idx": "#000032", "text": "Oskad sa enda uue hooaja plaanidest midagi ra\u0308a\u0308kida?"}, {"text_idx": "#000033", "text": "Oh ei. Praegu on veel vara millestki ra\u0308a\u0308kida. Eks na\u0308is, mis vo\u0303rkpallimaailmas tulevikus toimub, kuid ilmselt ma nii head pakkumist, nagu Chaumont\u2019i variant oli, ei saa."}, {"text_idx": "#000034", "text": "Vo\u0303rkpalli ma\u0308ngimist ko\u0303rgel tasemel sooviksid ikkagi ja\u0308tkata?"}, {"text_idx": "#000035", "text": "Jah, aga seda saab otsustada siis, kui hakkavad pakkumised lauale tulema."}, {"text_idx": "#000036", "text": "Ta\u0308navune hooaeg motivatsiooni alla ei to\u0303mmanud?"}, {"text_idx": "#000037", "text": "Pigem mitte. Andis just enesekindlust juurde, et suudan va\u0308ga rasketest olukordadest va\u0308lja tulla."}, {"text_idx": "#000039", "text": "return (value != null) ? unescape(value[1]) : null;"}, {"text_idx": "#000040", "text": "Kreek ja Sete alistusid Prantsuse karika poolfinaalis tugevale konkurendile, Micelli ja Kibbermanni to\u0308o\u0308andja ma\u0308ngib ta\u0308na finaalis"}, {"text_idx": "#000041", "text": "Prantsuse karikas: Kreek edenes eurosarjavo\u0303itja alistamisega poolfinaali, Kullerkann ja Orefice ja\u0308id la\u0308hikonkurendi vastu jo\u0303uetuks"}, {"text_idx": "#000042", "text": "Kreek teenis Prantsuse karikasarjas oodatud veerandfinaalpileti, Vahter meistriliigasatsi vastu u\u0308llatust ei valmistanud"}, {"text_idx": "#000045", "text": "Eestlased va\u0308lismaal: Keele play-off algas edukalt, Tammemaa ja\u0308i napilt karikafinaali ukse taha"}, {"text_idx": "#000047", "text": "Sete naases liigakarussellile kahe ootamatu kaotusega. Kreek: ma\u0308ngupaus lo\u0303hkus meie ru\u0308tmi"}]